फिल्म 'सोनचिड़िया' से नाराज हुए चंबल के निवासी,  रिलीज पर रोक लगाने की मांग की  
फिल्म 'सोनचिड़िया' से नाराज हुए चंबल के निवासी
रिलीज पर रोक लगाने की मांग की
आरएसवीपी की फिल्म है 'सोनचिड़िया'
फिल्म 'सोनचिड़िया' (Sonchiriya) में चंबल शहर को डाकुओं और बंदूकों का शहर बताया गया है और चंबल के निवासी इस बात से खासे नाराज हो गए हैं. फिल्म के प्रचार प्रसार एवं स्क्रिप्ट में चम्बल टूरिज्म शब्द का इस्तेमाल डकैती, चोरी, अपहरण, बंदूक, हत्या आदि चीजों के तहत प्रदर्शित किया गया है. इस फिल्म के कारण चंबल संभाग की नकारात्मक छवि  प्रस्तुत की जा रही है जिससे इस क्षेत्र के रहने वाले लोगों को देश से बाहर एवं देश में व्यापार, शिक्षा, नौकरी करने में बहुत कठिनाई का सामना करना पड़ता है. 
फिल्मों के कारण यहां के लोगो को हेय दृष्टि से देखा जाता है और चंबल क्षेत्र के पर्यटन को बड़ा नुकसान होता है. फिल्म 'सोनचिड़िया' (Sonchiriya) के इस तरह के प्रचार से नाराज, चंबल के स्थानीय लोगों ने फिल्म पर प्रतिबंध लगाने की बात कही है.